Държавен вестник, бр. 62, 2007 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  62
1. Думите “министърът на земеделието и
горите” и “министъра на земеделието и гори-
те” се заменят съответно с “министърът на зе-
меделието и продоволствието” и “министъра
на земеделието и продоволствието”.
2. Думите “Министерството на земеделието
и горите” и “Министерство на земеделието и
горите” се заменят съответно с “Министерство-
то на земеделието и продоволствието” и “Ми-
нистерство на земеделието и продоволствието”.
3. Думите “Националното управление по
горите” и “Национално управление по горите”
се заменят съответно с “Държавната агенция
по горите” и “Държавна агенция по горите”.
4. Думите “ръководителят на Национално-
то управление по горите” и “началникът на
Националното управление по горите” и думи-
те “ръководителя на Националното управле-
ние по горите” и “началника на Националното
управление по горите” се заменят съответно с
“председателят на Държавната агенция по
горите” и “председателя на Държавната аген-
ция по горите”.
§ 7. Министърът на финансите да извърши
необходимите корекции по бюджетите на Ми-
нистерството на земеделието и продоволствие-
то и на Министерския съвет.
§ 8. Постановлението се приема на основа-
ние на Решение на Народното събрание от 18
юли 2007 г. за промяна в структурата на Минис-
терския съвет и чл. 47, ал. 1 от Закона за адми-
нистрацията.
§ 9. Постановлението влиза в сила от 19 юли
2007 г.
Министър-председател:
Сергей Станишев
Главен секретар на Министерския съвет:
Севдалин Мавров
37672
ПОСТАНОВЛЕНИЕ  № 169
ОТ 23 ЮЛИ 2007 Г.
за изменение и допълнение на нормативни
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В приложение № 1 към Разпореждане
№ 19 на Министерския съвет от 1993 г. за ут-
върждаване на задания за усвояване производ-
ството (ремонта) на военни изделия, създаване
и съхраняване на мобилизационно-производс-
твени мощности за военно време и за отменяне
на Разпореждане № 45 на Бюрото на Министер-
ския съвет от 1985 г. (необнародвано), измене-
но и допълнено с Постановление № 339 на
Министерския съвет от 1994 г. (ДВ,  бр. 6 от
1995 г.), с Постановление № 69 на Министерс-
кия съвет от 1998 г. (ДВ, бр. 37 от 1998 г.), с
Постановление № 282 на Министерския съвет
от 2000 г. (ДВ, бр. 2 от 2001 г.) и с Постановле-
ние № 159 на Министерския съвет от  2004 г., се
правят изменения и допълнение съгласно при-
ложението (секретно).
Заключителни разпоредби
§ 2. Министерството на отбраната да уведо-
ми писмено Министерството на земеделието и
продоволствието и областните администрации
за извършените изменения и допълнения съг-
ласно приложението.
§ 3. (1) В двумесечен срок след обнародване-
то на постановлението в “Държавен вестник”
Министерството на земеделието и продоволст-
вието, областните администрации, в чиято об-
ласт се намират съответните търговски дружес-
тва, да актуализират военновременните си пла-
нове в съответствие с направените промени
съгласно приложението.
(2) В едномесечен срок след актуализиране-
то на военновременните планове по ал. 1 Ми-
нистерството на земеделието и продоволствие-
то да внесе в Съвета за държавните резерви и
военновременните запаси към Междуведомст-
вения съвет по въпросите на военнопромишле-
ния комплекс и мобилизационната готовност на
страната предложения за освобождаване на от-
падналите от потребност военновременни запа-
си от суровини, материали и резервни части.
§ 4. Постановлението се приема на основа-
ние чл. 105, ал. 2 от Конституцията на Републи-
ка България и чл. 23, ал. 2 от Закона за отбрана-
та и въоръжените сили на Република България.
Министър-председател:
Сергей Станишев
Главен секретар на Министерския съвет:
Севдалин Мавров
37763
ПОСТАНОВЛЕНИЕ  № 170
ОТ 23 ЮЛИ 2007 Г.
за изменение и допълнение на Наредбата за
условията и реда за осъществяване на дейнос-
тите, свързани с взривните вещества, огнест-
релните оръжия и боеприпасите, и контрола
над тях в Министерството на вътрешните ра-
боти, приета с Постановление № 264 на Ми-
нистерския съвет от 2004 г. (ДВ, бр. 89 от 2004 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 33 се изменя така:
“Чл. 33. (1) Извършените в МВР технически
прегледи на огнестрелни оръжия—собственост
на физически и юридически лица, както и на
отдадените под наем от МВР на физически или
юридически лица се заплащат по цени, утвър-
дени от министъра на вътрешните работи.
(2) За извършените технически прегледи на
собствениците и наемателите на огнестрелни
оръжия се издава фактура от съответното струк-
турно звено на МВР.”